REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/63-21

9. mart 2021. godine

B e o g r a d

**Z A P I S N I K**

**23. SEDNICE ODBORA ZA USTAVNA PITANjA I ZAKONODAVSTVO**

**NARODNE SKUPŠTINE, ODRŽANE 8. MARTA 2021. GODINE**

Sednica je počela u 12,05 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Nevena Veinović, Vuk Mirčetić, Olja Petrović, Luka Kebara, Uglješa Mrdić, Željko Tomić, Ilija Matejić, Milena Popović, Milenko Jovanov i Violeta Ocokoljić.

Sednici su prisustvovali Arpad Fremond, zamenik člana Odbora Balinta Pastora, Vojislav Vujić, zamenik člana Odbora Marije Jevđić, Borisav Kovačević, zamenik člana Odbora Đura Perića i Dijana Radović, zamenik člana Odbora Tome File.

Sednici nisu prisustvovali članovi Odbora Dubravka Kralj i Jovan Palalić, niti njihovi zamenici.

Sednici su prisustvovali i predstavnici: Jelena Blagojević, državni sekretar u Ministarstvu poljoprivrede, šumarstva i vodoprivrede, Milanka Davidović i Gligorije Veselinović, savetnici u Sektoru međunarodne saradnje u Ministarstvu poljoprivrede, šumarstva i vodoprivrede, Zoran Lazarov, pomoćnik ministra u Ministarstvu unutrašnjih poslova i načelnik Sektora za međunarodnu saradnju, evropske poslove i planiranje.

Na predlog predsednika, Odbor je jednoglasno (15 glasova za) usvojio sledeći

**D n e v n i r e d:**

- Usvajanje zapisnika 22. sednice Odbora -

1. Razmatranje Predloga zakona o potvrđivanju Konvencije o trgovini žitaricama, 1995, koji je podnela Vlada (broj 011-284/21 od 19. februara 2021. godine), u načelu;

2. Razmatranje Predloga zakona o potvrđivanju Sporazuma između Vlade Republike Srbije i Vlade Države Palestine u oblasti bezbednosne saradnje, koji je podnela Vlada (broj 011-283/21 od 19. februara 2021. godine), u načelu.

Pre prelaska na odlučivanje o tačkama dnevnog reda, Odbor je jednoglasno (15 glasova za), bez primedaba, usvojio zapisnik 22. sednice Odbora.

**Prva tačka dnevnog reda:** Razmatranje Predloga zakona o potvrđivanju Konvencije o trgovini žitaricama, 1995, koji je podnela Vlada (broj 011-284/21 od 19. februara 2021. godine), u načelu

U diskusiji su učestvovali Jelena Blagojević, državni sekretar u Ministarstvu poljoprivrede, šumarstva i vodoprivrede i Ilija Matejić, član Odbora.

Odbor je razmotrio Predlog zakona o potvrđivanju Konvencije o trgovni žitaricama, 1995, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (15 glasova za).

Za izvestioca Odbora na sednici Narodne skupštine određen je predsednik Odbora.

**Druga tačka dnevnog reda.** Razmatranje Predloga zakona o potvrđivanju Sporazuma između Vlade Republike Srbije i Vlade Države Palestine u oblasti bezbednosne saradnje, koji je podnela Vlada (broj 011-283/21 od 19. februara 2021. godine), u načelu

Odbor je razmotrio Predlog zakona o potvrđivanju Sporazuma između Vlade Republike Srbije i Vlade Države Palestine u oblasti bezbednosne saradnje, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (15 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 12,15 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević